Քրիսթալ Դանն

**Քրիսթալ Ալիսիա Դանն Սուբրիեր** (; ), ամերիկացի ֆուտբոլիստ, աշխարհի չեմպիոն: Ներկայումս նա խաղում է Կանանց ֆուտբոլի ազգային լիգայի «Պորտլենդ Թորնսում» և ընդգրկված է ԱՄՆ-ի կանանց ֆուտբոլի ազգային հավաքականի կազմում՝ նրա կազմում անցկացնելով ավելի քան 100 հանդիպում:

Դաննը 2010 թվականից 2013 թվականներին խաղացել է քոլեջի ֆուտբոլ «Հյուսիսային Կարոլինա Թար Հիլզ» ակումբում և արժանացել է «Հերման Տրոֆի» մրցանակին, որը շնորհվում է ուսանողական լիգայի լավագույն խաղացողին: Նա 2012 թվականին Ճապոնիայում կայացած աշխարհի առաջնությունում հաղթած պատանեկան հավաքականի կազմում էր։ Համալսարանական կարիերայից հետո Դաննը դարձավ նախագծի առաջին համարը և 2014 թվականին հայտնվեց «Վաշինգտոն Սփիրիթս» ակումբում։ Հաջորդ տարի նա շահեց անհատական մրցանակներ՝ դառնալով լավագույն ռմբարկու և ամենաարժեքավոր խաղացողը։ Քրիսթալը դարձել է նաև ամենաերիտասարդ խաղացողը, ով երկու մրցանակներն էլ շահել է 23 տարեկանում։

## Վաղ տարիներ
Ծնվել է Նյու Յորքում Վինսենթ և Ռոնդա Դանների ընտանիքում։ Նա ունի եղբայր՝ Հենրին, որի հետ նա սովորել է նույն դպրոցում։ Այնտեղ նա խաղացել է չորս տարի և եղել է և հարձակվող, և կիսապաշտպան։ Նա թիմի ավագն էր 2008 և 2009 թվականներին: Դաննի ակումբը երեք մրցաշրջանում կորցրեց ընդամենը երկու հանդիպում՝ դառնալով Նյու Յորքի նահանգի չեմպիոն 2006, 2007 և 2009 թվականներին: 2008 թվականին Դաննը Նոր Զելանդիայում մասնակցել է մինչև 17 տարեկան աղջիկների աշխարհի առաջնությանը։ Որպես թիմի ավագ 2009 թվականին, նա չորս գոլ է խփել նահանգի առաջնության խաղի առաջին 20 րոպեների ընթացքում։

Ավագ դպրոցի ընթացքում Դաննը երեք մրցաշրջաններում խփել է 46 գոլ և կատարել 35 գոլային փոխանցում: 2008 թվականին չի խաղացել ազգային հավաքական հրավիրվելու պատճառով։ Նա շատ տիտղոսակիր ավագ դպրոցի աշակերտուհի էր 2006, 2007 և 2009 թվականներին շահելով մի շարք անհատական նվաճումների մրցանակներ։ Առաջին, երկրորդ և ավագ դասընթացներում նա եղել է Նյու Յորքի առաջին թիմի և Լոնգ Այլենդի թիմի կազմում։ 2007 և 2009 թվականներին նրա թիմը ոչ մի խաղ չի պարտվել։

### Հյուսիսային Կարոլինայի համալսարան, 2010-2013
Դաննը սոցիոլոգիա է սովորել Հյուսիսային Կարոլինայի համալսարանում` 2010 թվականի առաջին կիսամյակում։ Դանն անցկացրել է 23 հանդիպում՝ ընդհանուր 1929 րոպե տևողությամբ։ Նա թիմի առաջատարն էր վաստակած միավորներով (26), ներառյալ ինը գոլ և ութ գոլային փոխանցում: Նա իր նվաճումների համար արժանացել է մի շարք անհատական մրցանակների:

2011 թվականին երկրորդ կուրսում Դանն անցկացրել է 20 հանդիպումներից 19-ը` հանդիպման միակ բաց թողնելու պատճառը ԱՄՆ-ի մինչև 20 տարեկանների կանանց հավաքականի հետ մարզումն էր։ Մրցաշրջանի ընթացքում նա դարձել է 3 գոլի և 6 գոլային փոխանցման հեղինակ։

2012 թվականին Դաննը Ճապոնիայում մասնակցել է մինչև 20 տարեկան աղջիկների աշխարհի առաջնությանը։ Իր վերադարձից հետո նա օգնեց «Թար Հիլզին» հաղթել առաջնությունում։ Քառորդ եզրափակչի ընթացքում Դաննը երկու գոլ է խփել Բրիգամ Յանգի համալսարանի թիմի դարպասը, այդ թվում՝ հաղթելով լրացուցիչ ժամանակում։ Դաննը դարձել Է 2013 թվականի «Հերման տրոֆի»-ի հաղթող, ինչպես նաև դարձել է լավագույն ֆուտբոլիստ և լավագույն պաշտպան։

2013 թվականին ուսանողական լիգայում անցկացրած վերջին մրցաշրջանում Դանն առաջին հեթ-տրիկը ձևակերպեց «Մայամի Հարիքեյնսի» դեմ խաղում՝ ընդհատելով «Թար Հիլզի» պարտությունների շարքը։ Խաղն ավարտվել է 4:0 հաշվով։ Նա դարձավ թիմի լավագույն ռմբարկուն՝ խփելով 14 գոլ, այդ թվում՝ վեց հաղթական:

## Ակումբային կարիերա
### «Վաշինգտոն Սփիրիթ», 2014-2017
2014 թվականի հունվարին Վաշինգտոն Սփիրիթը ընտրեց Դաննին 2014 թվականի նախագծում՝ առաջին համարի ներքո։ Նա 19 անգամ խաղադաշտ է դուրս եկել մեկնարկային կազմում, իսկ ընդհանուր առմամբ 22 խաղ է անցկացրել «Սփիրիթի» կազմում 2014 թվականին: Թիմը կանոնավոր մրցաշրջանում 10 հաղթանակով ավարտեց չորրորդը և դուրս եկավ փլեյ-օֆֆ։ Օգոստոսի 31-ին կիսաեզրափակչում թիմը 1:2 հաշվով պարտվել է կանոնավոր առաջնության հաղթող «Սիեթլ Ռեյնին»։

Դաննը երկու գոլ է խփել «Սքայ Բլյուի» դարպասը, ինչի արդյունքում «Վաշինգտոնը» հաղթել է 3:1 հաշվով։ Հետագայում նա ճանաչվեց լիգայի երկրորդ շաբաթվա լավագույն խաղացող։ 2015 թվականի օգոստոսի 1-ին Դանն առաջին հեթ-տրիկը ձևակերպեց «Հյուսթոն Դեշի» դեմ խաղում։ Նա դարձավ ամսվա խաղացող՝ ձևակերպելով վեց գոլ։ Դանն ավարտեց կանոնավոր մրցաշրջանը լիգայի լավագույն արդյունքով (15 գոլ), ինչը նրան վաստակեց 2015 թվականի «Ոսկե խաղակոշիկը»: Նա նաև շահել է «Լիգայի ամենաարժեքավոր խաղացողի» մրցանակը։ Նա դարձավ ամենաերիտասարդ խաղացողը, ով շահեց երկու մրցանակները 23 տարեկանում և գերազանցեց լիգայի ռեկորդը՝ միջինը 0,77 գոլ մեկ խաղում։ Նա չմասնակցեց 2015 թվականի ֆուտբոլի աշխարհի մեծահասակների առաջնությանը, բայց նշեց, որ դա «իրեն լրացուցիչ մոտիվացիա է տվել լիգայում»։

Դանն իր երրորդ մրցաշրջանում «Վաշինգտոնում» դարձել է 4 գոլի և 5 գոլային փոխանցման հեղինակ: Նրա չորս գոլերից երկուսը խփվել են «Վեսթերն Նյու Յորք Ֆլեշի» դեմ խաղում, որն ավարտվել է ոչ-ոքի, իսկ հետագայում կրճատվել է 11-մետրանոցներով։ «Վաշինգտոնը» հաղթանակ տարավ այդ խաղում։

### «Չելսի», 2017/2018
մինի|Դաննը խաղում է «Չելսիում» 2017 թվականի հոկտեմբերին|ձախից
2017 թվականի հունվարի 3-ին Դաննը պայմանագիր է կնքել Լոնդոնի «Չելսիի» հետ։ Մարտի 19-ին նա իր առաջին գոլը խփեց Անգլիայի գավաթի խաղարկության «Դոնկաստեր Ռովերս Բելեսի» դեմ խաղում: Խաղն ավարտվել է 7:0 հաշվով։ Նրա դեբյուտը լիգայում տեղի ունեցավ ապրիլին՝ «Յովիլ Թաունի» դեմ խաղում։ Այնտեղ նա խփեց առաջին գոլը առաջնությունում և օգնեց իր ակումբին հաղթել 6:0 հաշվով։ Նա սկզբում խաղացել է հարձակվողի դիրքում, բայց հետո անցել է եզրային պաշտպանի դիրքի։ «Չելսիում» Դաննը 5 գոլ է խփել 20 խաղում և օգնել է «Չելսիին» հաղթել «Գարնանային սերիայում»։ Նաև «Չելսին» իր պատմության մեջ առաջին անգամ դուրս եկավ ՈՒԵՖԱ-ի կանանց Չեմպիոնների լիգայի 2017/2018 խաղարկության քառորդ եզրափակիչ։ Դաննին դուր է եկել «Չելսիում» խաղալը, բայց որոշում է կայացրել վերադառնալ ԱՄՆ։

### «Հյուսիսային Կարոլինա Կուրաժ», 2018-2020
աջից|մինի| Դաննը խաղում է «Օրլանդո Պրայդ»-ի դեմ խաղում, 2018 թվականի մայիսին
Նախատեսվում էր, որ Անգլիայում մեկ տարի անց Դաննը կվերադառնա Ամերիկա՝ Հյուսիսային Կարոլինա Կուրաժում փոխանակման գործարք կնքելով։ «Վաշինգտոնն» իր հերթին կստանա երկու ֆուտբոլիստուհու՝ Թեյլոր Սմիթին և Էշլի Հեթչին, ինչն էլ ի վերջո տեղի ունեցավ։

Նա առաջին անգամ հանդես եկավ նոր ակումբում 2018 թվականի մրցաշրջանի բացման խաղում «Պորտլենդ Թորնսի» դեմ խաղում։ Դաննը դարձել է ութերորդ և տասներեքերորդ շաբաթվա լավագույն խաղացող, ինչպես նաև դարձել է հունիս ամսվա լավագույն խաղացող։ Նա «Կուրաժի» կազմում մասնակցել է 22 խաղի՝ դառնալով 8 գոլի հեղինակ։ Դանն ընդգրկվել է 2018 թվականի խորհրդանշական հավաքականում։ Կիսաեզրափակչում «Չիկագո Ռեդ Սթարզի» դեմ խաղում, որում Հյուսիսային Կարոլինայի թիմը հաղթել էր 2:0 հաշվով, Դաննը խաղում էր մեկնարկային կազմում: Նա նաև խաղացել է եզրափակչի առաջին րոպեներից, որում իր ակումբը 3:0 հաշվով հաղթել է «Պորտլենդ Թորնս»-ին։

### «Պորտլենդ Թորնս», 2020-2023
2020 թվականի հոկտեմբերի 22-ին Քրիսթալ Դաննը «Ռեյնում» վաճառվեց Քեյսի Մերֆիի և 140 հազար դոլարի դիմաց։ Նույն օրը ավելի ուշ նրան փոխանակեցին «Պորտլենդ Թորնս»-ում։

## Միջազգային կարիերա
աջից|մինի| Դաննը խաղում է Մեքսիկայի դեմ ընկերական խաղում, 2014 թվականի սեպտեմբերին

### Երիտասարդական հավաքականներ
մինի|Դանն իր թիմակիցների հետ տոնում է տիտղոսի նվաճումը Ճապոնիայում կայացած մինչև 20 տարեկանների աշխարհի առաջնության մրցանակաբաշխության ժամանակ|ձախից
2008-2012 թվականներին Դանն ԱՄՆ-ում հանդես է եկել տարբեր ազգային երիտասարդական հավաքականների կազմում, այդ թվում՝ մինչև 17 տարեկան կանանց ֆուտբոլի աշխարհի առաջնությունում։ 2010 թվականին նա 14 միջազգային հանդիպում է անցկացրել մինչև 20 տարեկանների հավաքականի կազմում, այնուհետև մասնակցել է 2012 թվականի ֆուտբոլի մինչև 20 տարեկանների աշխարհի առաջնության բոլոր հինգ հանդիպումներին։ ԱՄՆ-ն այս մրցաշարում տիտղոս է նվաճել։ Մասնակցել է 2010 թվականի աշխարհի մինչև 20 տարեկանների առաջնությանը։

### Հիմնական հավաքական
2013 թվականի հունվարի 22-ին Դանն առաջին անգամ հրավիրվել է հիմնական հավաքականի մարզիչ Թոմ Սերմանիի կողմից։ Դանն ԱՄՆ մեծահասակների հավաքականի կազմում իր նորամուտը նշել է փետրվարի 13-ին Շոտլանդիայի դեմ ընկերական խաղում և ընդգրկվել է 2013 թվականի Ալգարվեի գավաթի խաղարկության կազմում։

Դանն առաջին անգամ հանդես է եկել Ալգարվեի գավաթում 2013 թվականի մարտի 6-ին Իսլանդիայի դեմ խաղում։  Նա մեկնարկային կազմում հանդես եկավ ձախ պաշտպանի դիրքում և խաղաց 90 րոպե։ ԱՄՆ-ը 3:0 հաշվով հաղթեց Իսլանդիային։ Դաննը եզրափակչում խաղացել է նաև Գերմանիայի դեմ: ԱՄՆ-ն հաղթել Է Գերմանիայի նկատմամբ 2:0 հաշվով հաղթանակից հետո։

2014 թվականի հոկտեմբերին Դաննը չի ընդգրկվել ազգային հավաքականում 2014 թվականի ԿՈՆԿԱԿԱՖ-ի կանանց առաջնությունում, որը 2015 թվականի ֆուտբոլի կանանց աշխարհի առաջնության ընտրական մրցաշար էր։

Դաննը ընդգրկվել է 2015 թվականի փետրվարի Ֆրանսիայի և Անգլիայի դեմ ընկերական հանդիպումների հայտացուցակում։ 2015 թվականի փետրվարին Դանն ընդգրկվել է 2015 թվականի Ալգարվեի գավաթի խաղարկությունում, սակայն այդ մրցաշարում ոչ մի խաղ չի անցկացրել։ Դաննը ընդգրկվել է 2015 թվականի աշխարհի առաջնության ֆուտբոլիստների նախնական ցուցակում, սակայն արդյունքում չի ընդգրկվել 23 հոգուց բաղկացած վերջնական կազմում:

2020 թվականի փետրվարի 7-ին Դաննը իր 100-րդ հանդիպումն անցկացրեց Միացյալ Նահանգների կազմում, որտեղ ամերիկուհիները 4-0 հաշվով հաղթեցին Մեքսիկային։

## Ծանոթագրություններ

Կատեգորիա:2019 ՖԻՖԱ-ի կանանց աշխարհի գավաթի խաղարկության մասնակիցներ
Կատեգորիա:2020 թվականի Ամառային օլիմպիական խաղերի բրոնզե մեդալակիրներ
Կատեգորիա:2024 թվականի Ամառային օլիմպիական խաղերի չեմպիոններ
Կատեգորիա:ԱՄՆ-ի ֆուտբոլի հավաքականի ֆուտբոլիստներ
Կատեգորիա:Ամերիկացի կին ֆուտբոլիստներ
Կատեգորիա:Ամերիկացի օլիմպիական չեմպիոններ
Կատեգորիա:Կանանց ֆուտբոլի կիսապաշտպաններ
Կատեգորիա:Կանանց ֆուտբոլի պաշտպաններ
Կատեգորիա:Նյու Յորք քաղաքում ծնվածներ
Կատեգորիա:Չելսիի ֆուտբոլիստներ